Kostol svätej Notburgy (Podbořanský Rohozec)

Kostol svätej Notburgy je rímskokatolícky filiálny kostol zasvätený svätej Notburge v Podbořanskom Rohozci v okrese Louny. Od roku 1964 je chránený ako kultúrna pamiatka. Jednoloďový barokový kostol stojí na návsi. Na východe je zakončený trojbokým presbytériom, ku ktorému v osi budovy prilieha obdĺžna sakristia. Nad presbytériom čnie malá sanktusová veža. V západnom priečelí s jednoducho vykrajovaným štítom sú výklenky so sochami svätého Prokopa a svätého Izidora. Stropy sú ploché a zdobené štukatúrovými zrkadlami. Vnútorné vybavenie tvorí ľudový barokový oltár z osemnásteho storočia. Zdobia ho sochy svätcov a točené stĺpy po stranách. Vo výklenkoch stoja barokové sochy svätého Júdu Tadeáša, svätého Vavrinca a svätého Egídia. Referencie Iné projekty Commons ponúka multimediálne súbory na tému Kostol svätej Notburgy (Podbořanský Rohozec) Externé odkazy Bohoslužby v kostelo sv. Notburgy, Podbořanský Rohozec (katalóg biskupstva litoměřického) Zdroj Tento článok je čiastočný alebo úplný preklad článku Kostel svaté Notburgy (Podbořanský Rohozec) na českej Wikipédii.